ประธานวิปฝ่ายค้าน ยืนยันฝ่ายค้านเดินหน้าลงมติร่างรัฐธรรมนูญแก้ไขเพิ่มเติมในวาระที่ 3
นายสุทิน คลังแสง ส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน (วิปฝ่ายค้าน) กล่าวก่อนเข้าร่วมประชุมกันของรัฐสภาเพื่อพิจารณาร่างรัฐธรรมนูญแห่งราชอาณาจักรไทยเพิ่มเติม ในวาระ 3 ถึงจุดยืนของฝ่ายพรรคฝ่ายค้าน ว่า ตั้งแต่มีคำวินิจฉัยรอบแรกฝ่ายค้านได้มีการหารือเพื่อศึกษาผลคำวินิจฉัยประกอบกับรัฐธรรมนูญ มาตรา 256 อย่างเคร่งครัดและระมัดระวังได้ข้อสรุปว่าไม่มีข้อความใดหรือบรรทัดใดที่ศาลรัฐธรรมนูญระบุว่าไม่สามารถลงมติในวาระที่ 3 ได้ โดยฝ่ายค้านยืนยันท่าทีเดิมและน้อมรับคำวินิจฉัยของศาลที่ให้เคร่งครัดและระมัดระวังตามมาตรา 256 และยืนยันลงมติวาระที่ 3 แต่ทราบข่าวว่าฝ่ายกฎหมายรัฐสภามีความเห็นไม่ควรลงมตินั้น วันนี้(17 มี.ค.64) จะต้องมีการอธิบายที่ชัดเจนและต้องระดมความคิดให้รอบคอบและใช้โอกาสการเริ่มประชุมหารือกันทุกแง่มุมแสดงเหตุผลกันเต็มที่ว่าเหตุที่ต้องเดินหน้าได้คืออะไร